cyanic-selkie/wikianc huggingface dataset:
Jean-François Champollion
Päritolu
Isa poolt kuulus Jean-François ühte Valbonnais' suguvõsasse, mis pärines  Valjouffrey külast (Isère'i departemang) , kus elasid talupojad, kes talviti tegutsesid rändkaupmeestena. Tema vanavanemad, Barthélémy Champollion (sündis 1694 Valjouffreys ), kes ei osanud alla kirjutada, ja Marie Géréoud või Géroux (sündis 1709 Valbonnais's ), abiellusid 1727 Valbonnais's. Neil sündis viis last. Nende seas oli Jacques (sündis 10. veebruaril 1744) La-Roche-des-Engelasis (praegu Valbonnais' vald) , kes pagendati oma kodukülast poliitilistel põhjustel ja pidi mööda Prantsusmaad hulkuma, kuni ta lõpuks asus Saint-Saveuri basiilikas teeninud kanoonikust sugulase kutsel elama Figeaci. Seal ta abiellus 23. jaanuaril 1773 Jeanne-Françoise Gualieu'ga, kes pärines selle linna kodanlusest. Aastal 1772 sai Jacques osta maja ja 1779 raamatupoe Place Basse'il ning uue maja, mis praegu on Champollioni muuseum. Peres sündis kaheksa last, nende seas Guillaume (suri sünnituse ajal oktoobris 1773), Thérèse (1774), Pétronille (1776), Jacques-Joseph (8. oktoobril 1778),  Jean-Baptiste (suri kolmeaastaselt) ja Marie-Jeanne (1782).
Sünd ja varajane lapsepõlv
Champollioni sünd on seotud kummalise looga : Champollioni ema, kellel oli reuma tõttu raske liikuda, ravis üks talupoeg, kes ennustas talle poja sündi, kuigi naine oli 48-aastane. Champollion sündiski aasta hiljem, 23. detsembril 1790 Figeacis ning ristiti sama päeva õhtul. Figeacis möllas sel ajal revolutsioon ja Champollioni isa oli tõenäoliselt jakobiin, kuigi on kahtlane, kas ta oli politseisekretär.
Teda õpetas põhiliselt vend, kes aga juulis 1798 asus elama Grenoble'isse. Sama aasta oktoobris läks poiss kooli. Tal oli väga suuri raskusi matemaatika ja õigekirjaga (neist raskustest sai ta üle alles palju hiljem ) ning väga halb iseloom, mis tekitas samuti palju raskusi. Õpetaja abbé Jean-Joseph Calmels õpetas talle ladina ja kreeka keele ning loodusloo algmeid ning vend tegeles temaga palju kirja teel.
Õpingud Grenoble'is
1801. aasta märtsis lahkus ta Figeacist ning jõudis 27. märtsil 1801 Grenoble'isse, kus ta asus elama oma venna Jacques-Josephi juurde Ta õppis venna käe all. Vend hakkas talle ise tunde andma.
Ülesanne osutus vennale liiga raskeks. Ta otsustas anda oma õpilase Grenoble'is tuntud pedagoogi abbé Dussert'i hoolde. Champollion oli tema õpilane novembrist 1802 kuni 1804. aasta suvevaheajani. Õppetöö toimus filoloogia alal tema kodus ja muudes ainetes Grenoble'i keskses koolis. . Abbé õpetas talle ladina ja kreeka keelt, samuti alustas poiss abbé julgustusel heebrea keele õppimist ning omandas araabia keele ja süüria keele algmed. Poiss oli õpingutest väga huvitatud.
Märtsis 1804 võeti poiss stipendiumiga Grenoble'i keiserliku lütseumi (praegu Stendhali lütseum) õpilaseks; ta oli hiilgavalt läbinud konkursi komissaride Villarsi ja Lefèvre-Gineau ees. Seal õppis ta augustini 1807. Ema suri samal aastal. Tema õpetajateks olid Claude-Marie Gattel, kes aitas tal keeli õppida, ja botaanik Dominique Villars. Champollion oli seal väga õnnetu, sest ta allus halvasti sealsele sõjaväelisele distsipliinile, kuigi ta täitis sageli "kaprali" ülesandeid, mis seisnesid teiste õpilaste järele valvamises, ja häbenes oma venna vähese jõukuse pärast. Tema kannatused tipnesid 1807 "Wangelise afääriga", kui ta vägivaldselt lahutati tema ainsast sõbrast lütseumis. Ta õppis lütseumi kahe suure õppeaine matemaatika ja ladina keele kõrval vanu keeli, millest ta kirglikult huvitus. Kirjavahetusest nähtub, et vend andis talle palju tunde. Ta organiseeris koos teiste õpilastega ka "Muusade Akadeemia" kirjanduse arutamiseks. Talle tehti ülesandeks kommenteerida üht kirjakohta 1. Moosese raamatust heebrea keeles Joseph Fourier' ees. Ta kohtas seal võib-olla Dom Raphaël de Monachis't, Napoleoni lähikondlasest kreeka munka, kes oli osalenud Egiptuse ekspeditsioonis ning kes tõenäoliselt tõestaski, et kopti keel pärineb egiptuse keelest. Ta tahtis siis hakata kopti keelt õppima, kuid Grenoble'is ei olnud see võimalik. Siis tekkiski tal kirg egiptuse hoeroglüüfilise kirja vastu. Ta kirjutas jaanuaris 1806 vanematele kirja, kus on öeldud: "Ma tahan seda vana rahvast sügavalt ja pidevalt uurida. Vaimustus, millesse nende tohutute mälestiste kirjeldus mind on viinud, imetlus, millega nende vägevus ja nende teadmised mind on täitnud, kasvavad veelgi koos uute teadmistega, mis ma omandan. Ma kinnitan teile, et kõigi rahvaste seas, mida ma ülimalt armastan, ei kaalu ükski minu südames üle egiptlasi."
Ta töötas palju, koostas mõned väikesed teosed nagu "Dictionnaire géographique de l'orient" ("Idamaa geograafiline sõnastik"), "kommentaari Jesajale" jm. Õpingute jätkamiseks tahtis ta siirduda Pariisi, sest Grenoble'is ei olnud piisavalt võimalusi nii spetsialiseeritud õpinguteks. Jacques-Joseph käis augustist septembrini 1806 Pariisis otsimas vennale võimalusi eruõpinguteks. 1. septembril 1807 esines Jean-François Grenoble'i Teaduste ja Kunstide Akadeemia ees ettekandega "Essai de description géographique de l'Égypte avant la conquête de Cambyse" ("Egiptuse geograafiline kirjeldus enne Kambysese vallutust"); tal oli suur menu ning ta sai akadeemia kirjavahetajaliikmeks.
Õpingud Pariisis
Tal õnnestus tänu kollektsionäär abbé de Tersanile omandada Rosetta kivi koopia, kuid ta eelistas uurida kõigepealt papüürusi ning kursiivkirju. 16. augustil 1808 jõudis ta, nagu ta kirjas vennale selgitab, esimestele järeldustele : "Ma astusin selles uurimises üsna suure sammu: 1) ma tõestasin võrdlemise teel, et kõik papüürused kuuluvad ühesse ja samasse kirjasüsteemi, 2) ma sain kätte kõikide tähtede [häälik]väärtused Rosetta raidkirja abil, sest nad on täpselt samad, 3) ma dešifreerisim Denonil tahvlil 138 graveeritud papüüruse alguse (...) mis kopti keeles tähendab sõna-sõnalt: "Puhka rahus, egiptlane, täida oma viimne ülesanne, pääse haua ja surma pimedusse.""
Kuid ta viitis aega etruskide ajalooga. Ta kirjutas: "Praegu huvitavad mind etruskid, keel, medalid, raidkirjadega kivid, monumendid, sarkofaagid, kõik see sööbib mulle pähe; ja miks? Sest etruskid on pärit Egiptusest." Vend aga kutsus teda korrale: "Õpi ometi ühte asja, mitte ära soni kõigist maailma müntidest, asja ainult riivates." . Ta asus taas oma uuringute juurde, kartes, et Étienne Quatremère dešifreerib hieroglüüfid enne teda oma raamatus "Recherches critiques et historiques sur la langue égyptienne" ("Kriitilised ja ajaloolised uurimused egiptuse keelest"), mis ilmus juunis 1809. Kevadel 1809 hakkas ta koostama kopti keele grammatikat ja uuris Rosetta kivi demootilises kirjas teksti. Ta alustas tööd nullist, ignoreerides varasemaid katseid hieroglüüfilist kirja dešifreerida : ta ütles Egiptuse komisjoni liikmetele, et "nende selgitused pole õigupoolest täiesti vett vedama läinud", ning laskus suurtesse diatriibidesse teiste uurijate vastu: "Kõik, mida on obeliskide kohta öelnud Kircherid, Jablonskyd, Warburtonid jne, kõlbab ainult selleks, et näidata, et nendest ei saada midagi aru ega saadagi kunagi saama." . Suvel 1809 alustas ta "teeba-saiidi keele", st Port Saidi piirkonna kopti kogukonna keele grammatikat. Märtsis või aprillis 1809 kirjutas ta vennale : "Ma andun täielikult kopti keelele. (...) Ma tahan osata egiptuse keelt nagu oma prantsuse keelt, sest see keel põhineb minu suurel tööl egiptuse papüürustega. (...) Tegelen ainult kopti keele, egiptuse keelega. (...) Tegin 1) teeba saiidi keele grammatika (ainukese, mis on olemas); 2) memfise keele grammatika; 3) kahe murde konkordantsi järgi; 4) kirjutasin ümber saiidi keele grammatika araabia keeles, kopti käsikirja järgi; 5) kopeerisin tekstid; 6) koostasin A-tähe saiidi keele sõnastikus; viisin lõpule seitse tähte memfise keele sõnastikust juurte kaupa."
Uurinud pikalt Piiblit, kritiseeris ta "mõistmatuid ja ebausklikke juute, kes tahavad väita, et hea isa Aabraham õpetasid egiptlastele neli aritmeetika reeglit ja kõik kunstid". Ta jätkas tööd Rosetta kivi demootilises kirjas teksti dešifreerimise kallal, põrkudes arvukatele takistustele. Heaks näiteks on kiri vennale 17. juunist 1809: "Katsetused egiptuse teksti kallal pole andnud tulemust... Pärisnimed, mida ma lugesin nagu Åkerblad (kuigi ma rühmitasin lihttähti teisiti) ei ole kreeka tekstiga sugugi täpses vastavuses... Seega ei ole meetod, mida Sa mulle soovitasid, rakendatav, sest ta eeldab täpset vastavust kreeka ja egiptuse teksti vahel..."
Aastal 1809 sai ta Grenoble'i ülikooli ajaloo abiprofessoriks.
Ta püüdis dešifreerida egiptuse hieroglüüfilist kirja. Rosetta kivi ja teiste raidkirjade abil dešifreeris ta palju hieroglüüfe. Oma avastused avaldas ta teostes "Lettre à M. Dacier relative à l'alphabet des hiéroglyphes phonétiques" (1822; "Kiri hr Dacier'le foneetiliste hieroglüüfide tähenduse asjus") ja "Précis du système hiéroglyphique" (1824; "Hieroglüüfide süsteemi kokkuvõte). Ta näitas, et hieroglüüfid moodustavad keeruka süsteemi, mille umbes 750 märki koosnevad häälikumärkidest, mis vastavad ühele kuni kolmele kaashäälikule, piltmärkidest, mis tähistavad esemeid ja mõisteid, ning determinatiividest, mis osutavad tähenduskategooriatele.
Aastal 1823 avaldas ta teose "Panthéon égyptien" "Egiptuse panteon" egiptuse jumaluste piltidega.
Seejärel uuris ta rikkalikke Egiptuse kogusid Torinos.
Aastatel 1828–1829 oli ta teaduslikul ekspeditsioonil raidkirju uurimas.
Aastal 1830 valiti ta Raidkirjade ja Ilukirjanduse Akadeemiasse.
Aastal 1831 sai ta Collège de France'i egüptoloogia professoriks.
Champollion on maetud Père-Lachaise'i kalmistu 18. osakonda.
Isiklikku
Pariisi õpingute ajal oli tal kaks armastatut: algul Pauline Berriat, venna naiseõde, oktoobrist 1807 sügiseni 1808, hiljem Louise Deschamps, temast palju vanem ametniku naine, sügisest 1808 kuni tema ärasõuduni Grenoble'isse 1809.
Tsitaat
Champollion on öelnud: "Ma olen Egiptusele kõik, tema on mulle kõik."
Harilik kuldvits
Harilik kuldvits (Solidago virgaurea) on liik korvõieliste sugukonda kuldvitsa perekonda kuuluv mitmeaastane rohttaim.
Kirjeldus
pisi|vasakul|Triipkimalane kuldvitsa õisikul Lehed munajad, elliptilised või süstjad, ahenevad tiivuliseks  rootsuks,  saagja servaga, peaaegu paljad. Juurmised lehed õitsemisajaks kuivanud. Kollased korvõisikud on läbimõõduga 0,9–1,5 cm. Äärisõisi on 5–8, need on putkõitest pikemad.
Harilik kuldvits võib hübridiseeruda sissetoodud liigi kanada kuldvitsaga, moodustades hübriidi, Niederederi kuldvitsa. Eestist pole hübriidi seni leitud.
Levila ja kasvukoht
Eestis pärismaine. Sage taim puisniitudel, kuivadel niitudel, nõlvadel, võsastikes, metsades ja raiesmikel, raudteetammidel; levinud kõikjal Eestis.
Kasutamine
Kasutatakse ilutaimena. Eelistab kehvemat, vett hästi läbilaskvat pinnast. Õitest on saadud riide värvimiseks kollast värvainet.
Leonhard
Leonhard on mehenimi.
Nime Leonhard on pandud ka eestlastele. 1. jaanuari 2021 seisuga oli Eestis eesnimi Leonhard 142 mehel. Leonhard oli Eestis levikult 539. mehenimi. Kõige populaarsem oli eesnimi Leonhard vanuserühmas 85+, kus neid oli 10 000 elaniku kohta 6,95 ning Põlva maakonnas, kus neid oli 10 000 elaniku kohta 3,23. Leonhard oli keskmiselt 49 aasta vanune (mediaanvanus oli 63).
2K22 Tunguska
2K22 Tunguska (vene keeles: 2К22 "Тунгуска") on Vene roomikutega õhutõrjesoomuk, mille varustusse kuulub pind-õhk-tüüpi juhitav raketi- ja relvasüsteem. GRAU indeks 2K22, NATO koodnimi on SA-19 Grison.
Ajalugu
pisi|Ukraina 2K22 Tunguska 2022. aastal See on välja töötatud jalaväe- ja tankirügementide kaitseks madalalt lendavate lennukite, helikopterite ja tiibrakettide eest nii ööl kui päeval ja igasuguse ilmaga. Ehitatakse Uljanovskis (Ульяновский механический завод) alates 1981. aastast.
Izmail Ahmetov
Izmail Ahmetov (Измаил Хуссеинович Ахметов) (sündis 17. juunil 1904 Orskis) oli tatarlasest Nõukogude sõjaväeluuraja, kes 1942. aastal emigreerus Nõukogude Liidu Türgi saatkonnast poliitiliste repressioonide kartuses.
Ahmetov oli pärit islamiusulisest tatari-baškiiri perekonnast. Pärast algkooli ja Orenburgi instituudi lõpetamist suunati ta esmase nõukogudemeelse õppeasutuse lõpetanuna kommunistlikku agitatsioonitööd tegema Turkmeeniasse Türkmenabati, kus ta aga 1922. aastal sundtöökohalt lahkus, et asuda õppima Bakuus tehnikumi. Kuna aga nõukogude kõrgkooli võeti vastu ainult nõukogude ametiasutuste suunamiskirjaga, siis Ahmetovit vastu ei võetud ja aastatel 1922–1925 elatus ta juhutöödest.
1925. aastal sai ta Aserbaidžaani KP KK I sekretäri Sergei Kirovi suunamiskirja Leningradi sõjaväekooli – Leningradi Sõjaline Signaalkool / Leningradi Sõjaline Raadiosidekool.
Pärast sõjakooli lõpetamist 1927. aastal leitnandina suunati ta teenistusse Kaukaasia Punalipulise Armee 11. pataljoni, sideroodu ülemana Thbilisisse.
Omandanud täienduskursustel saksa ja türgi keele ning sooritanud 2. kategooria sõjaväetõlgi eksamid, viidi ta üle teenistust jätkama kindral Minzakir Absaljamovi juhendatava Taga-Kaukaasia sõjaväeringkonna Kaukaasia Punalipulise Armee, IV ehk Luureosakonda, mis tegeles sõjaväelise operatiivluurega Taga-Kaukaasia, Iraani ja Türgi piirkondades.
Ahmetovi ülesanne oli raadio teel sidepidamine luureosakonna allasutustega Kaukaasias ja peakorteriga Moskvas. Armee luureosakond koosnes lahingluure, agentuurluure ja informatsiooniosakonnast ning piiril asuvatest luurepunktidest.
1931. aastal suunati ta Moskvasse Punaarmee Peastaabi Luurevalitsuse raadiokooli 4-kuulistele täienduskursustele, mis toimusid Leninskije Gorõ piirkonnas. Kursuste lõpetamise järel õnnestus tal asuda õppima Leningradi Sõjalisse Elektrotehnilisse Akadeemiasse, kus õppetegevus toimus 4-aastase õppeprogrammi kohaselt. 1936. aastal pärast Akadeemia lõpetamist asus ta kohe edasi õppima Moskvasse Signaalide Teadusliku Uurimise Instituudi elektro-tehnilise ja raadiokontrolli osakonda adjunktuuri, kus aga varsti poliitiliste repressioonide tõttu instituudi juhtkonnas määrati vabanenud osakonnajuhataja ametikoha kohusetäitjaks insenerkapteni auastmes.
Instituudis tegeles ta sõjalistel eesmärkidel raadiosideaparatuuri täiustamise ja parandamisega (täiendades nõukogude tankidel kasutatava tankiraadio antenni omadusi). Instituudis töötamise tähtaja lõppemisel asus ta 1938. aastal edasi õppima nõukogude kõrgeimasse sõjaväelisse kõrgkooli Kindralstaabi Akadeemiasse.
1939. aasta novembris katkestati Ahmetovi ja tema kaaslaste õppetöö Kindralstaabi Akadeemias ning nad suunati Nõukogude-Liidu ja Soome vahel alanud Talvesõtta, kus Ahmetov määrati Leningradi sõjaväeringkonna koosseisus oleva Vassili Tšuikovi ja Lev Mehlise juhitava |9. armee staabi operatiivosakonna ohvitseri abiks.
1940. aasta suvel katkestati Ahmetovi ja tema Kindralstaabi Akadeemia kursuse õppetöö teist korda ning kursandid saadeti osalema Nõukogude vägede Rumeenia käest Põhja-Bukoviina ja Bessaraabia vallutamisoperatsioonile. Ta lõpetas 1940. aasta augustis Kindralstaabi Akadeemia kursuse insenermajori auastmes.
Pärast Kindralstaabi Akadeemia lõpetamist 1940. aasta augustis suunati Ahmetov jätkama teenistust Punaarmee Kindralstaabi Luurevalitsusse, kus ta määrati poliitiliste repressioonide tõttu Sõjaväeluure juhtkonnas vabanenud IV osakonna (tehniline luure) juhataja kohusetäitja ametikohale.
Alūksne kõrgustik
pisi|Alūksne kõrgustik Korneti mäe juures (september, 2016)|alt= Alūksne kõrgustik (varem ka Ida-Vidzeme kõrgustik) on kõrgustik Kirde-Lätis; Haanja kõrgustiku Läti alale jääv osa. Kõrgustik on Koiva ja Daugava jõe valglate veelahe. Läänes külgneb kõrgustik Tālava madalikuga ja idas Ida-Läti madalikuga. Kõrgustiku kõrgeim punkt on Dēliņkalns (271 m üle merepinna).
Kõrgustikul asub Alūksne linn.
Roosisaare tammed
Suurema tamme ümbermõõt on 439 cm (mõõdetuna 1,0 m kõrguselt) ja kõrgus 18 m. Teine tamm on väiksem ja suuremast tammest 300 m eemal.
Armeenia lennujaamade ja lennuväljade loend
Siin loetletakse Armeenias asuvaid lennujaamu ja lennuväljasid.
Raul Markus
Raul Markus (sündinud 29. juulil 1968) on Eesti politoloog, kelle uurimisteemad on seotud peamiselt Euroopa Liiduga.
Tema magistritöö teema oli "Causes of fall the unions in the history on the european territory" (Euroopa suurliitude lagunemise põhjused Euroopa territooriumil).
Senise karjääri jooksul on Raul Markus töötanud lektori ja teadurina Tallinna Tehnikaülikoolis, Tallinna Tehnikakõrgkoolis ja Tartu Ülikoolis. Lisaks on ta firma Cohen & Carlson Advisors Ltd nõunik,, OÜ Optium Invest juhatuse esimees ja Pedrobeat AS nõukogu esimees.
Akadeemilise töö kõrvalt on ta töötanud advokaadina OÜ Advokaadibüroo Markus, Meidra, Missik & Ko-s, Olevimäe Advokaadibüroo OÜ-s ning Pedrobreat AS-is.
Töö
2001–2007 Advokaadibüroo Markus, Meidra, Missik. Partner, juhatuse esimees, vandeadvokaat 1997–1999 Smarten AS, nõukogu esimees 1995–2001 Advokaadibüroo Olevimägi, advokaadi vanemabi 1993–1995 Eesti Rahvusringhääling, õigusosakonna esimees
Teadustöö
Uurinud peamiselt Euroopa Liidu otsustusprotsesse ja rahvuslike huvide esindamist Euroopa Liidu Nõukogus, Euroopa Liidu avalike teenistujate ja diplomaatide koolitusvajadusi ning Euroopa Liidu õpingukursuste struktuurmudeleid.
Publikatsioonid
"Estonian officials’s attitudes towards EU members states’ interests and basics of coalition-forming", Riigikogu Toimetised (Estonian National Parliament Publications), Hurt, Veebel, Malev, RiTO 20, 2009
Sport
Raul Markus on olnud Margus Muraka, Aleksander Käo, Ivar Raidami, Andrus Lauri, Mihkel Niinemäe ja Kenneth Sepa kaardilugeja.
Viper (Battlestar Galactica)
Viper on fiktiivne kosmoselaev Battlestar Galactica frantsiisis. See on peamine inimeste poolt kasutatud kosmosehävituslennuk. Viperid olid kasutusel sarja 1978. aasta kui ka 2004. aasta versioonis. Üheistmelised Viperid olid peale Battlestar´ide inimkonna peamiseks abivahendiks võitluses inimkonna suhtes vaenulike Cylonite vastu.
Sarja 1978. aasta versiooni populaarsus tõi kaasa selle, et Ameerika Ühendriikide õhuväe piloodid hakkasid oma F-16 Fighting Falcone kutsuma Viperiteks. Kui sarjast tehti uusversioon oli Viper üks vähestest elementidest, mille sarja loojad soovisid üle tuua minimaalsete muudatustega.
TsAGI (Venemaa)
pisi|350 px|TsAGI peahoone TsAGI – Venemaa Aerohüdrodünaamika Keskinstituut (vene keeles:Центральный аэрогидродинамический институт имени профессора Н. Е. Жуковского, lühend ЦАГИ) on N. Žukovski nimeline hüdro- ja aerodünaamika-alaste uuringute riiklik keskinstituut Venemaal Žukovskis. TsAGI asutati 1918. aastal. Seal töötab praegu 4490 inimest, selle direktor on Kirill Sõpalo.
Vaata ka
pisi|150px|TsAGI aerodünaamiline püsttunnel
Linnareform
Linnareform oli Venemaa linnaomavalitsuste reform. See toimus sisekubermangudes 1870 ja Balti kubermangudes 1877.
Anne Dorbek
Anne Dorbek (sündinud 30. juulil 1942) on eesti koorijuht.
Linnareform
Linnareformiga kaotati senised seisuslikud linnaasutused ja asendati kõiki seisusi hõlmavate asutustega. Ent valitsev seisund linna asjades tagati kodanlusele. Balti kubermangudes kaotati rae ja bürgermeistri, mõnes väikelinnas seni püsinud foogtikohtu haldusvõim, kuid kohtuasutusena püsis raad kuni 1889. aasta kohtureformini.
Anne Dorbek
1969. aastal lõpetas ta Tallinna Riikliku Konservatooriumi koorijuhtimise eriala Kuno Arengu klassi.
Ta on töötanud RAT Estonia ooperikoori koormeistrina.
Ta on olnud naiskoori Ilo (1965–1967), Tallinna Tehnikaülikooli Akadeemilise Meeskoori (1968–1978), Tallinna Tehnikaülikooli vilistlasnaiskoori (2002. aastast) ja naiskoori Gaudete (kuni 2016. aastani) dirigent.
Isiklikku
Tema ema oli laulja Hilda Koni.
Linnareform
Linnavalitsuste pädevus piirnes kohaliku majanduse ja heakorraga. Peale selle tohtis kuberner ükskõik millise linnavolikogu otsuse täitmise peatada.
Linnareformiga tekitatud õiguskorda muudeti 1892. aasta linnaseadusega. Varandustsensust muudeti rangemaks, linnavolikogu liikmete arvu vähendati, linnavalitsuse õigusi kitsendati veelgi ja kuberneri järelevalveõigust laiendati.
Veiko Kaasik
Veiko Kaasik (10. juuni 1968 – 11. mai 2013) oli eesti meremees ja jurist.
Tallinna Riiklikus Merekoolis omandas tüürimehe elukutse. 1987–1993 töötas ta merel, jõudes rühmakomandörist vanemohvitseriks.
Õppis Concordia Rahvusvahelises Ülikoolis ja Tartu Ülikooli Õigusinstituudis. Töötas ASA Kindlustuses kindlustustalituse juhatajana ning asutas juuraõpingute ajal omanimelise õigusbüroo.
2001. aastal vannutas justiitsminister Märt Rask Veiko Kaasiku kohtutäituri ametisse.
Vabal ajal tegeles auto- ja purjespordiga. Oli ESS Kalev Jahtlubi juhatuse ning Kohtutäiturite ja Pankrotihaldurite Koja liige.
Köharefleks
Köharefleks on tahtmatu mitme ümberlülitusega (polüsünaptiline) kaitserefleks, mis vabastab hingamisteed võõrkehadest (võõrmaterjalist, näiteks tolmust), sekreedikogumitest ja muudest kahjustavatest ärritajatest (köhaärritajatest) ning takistab nende jõudmist kopsu.
Köhaärritajate retseptorid paiknevad ülemiste hingamisteede limaskestas (epiteelis), eelkõige kõris, neelus, hingetoru tagaseinas, kohas kus hingetoru hargneb suuremateks bronhideks, ja suuremates bronhides. Vähemal määral on neid ka väiksemates bronhides ja kopsukelmes. Bronhioolidest ehk kopsutorukestest kaugemal neid ei ole.
Refleksi aferentne närvitee kulgeb uitnärvi (kraniaalnärv X) aferentsete närvikiudude (ülemise kõrinärvi haru sisemise kõrinärvi) kaudu (täpselt piiritlemata) köhakeskusesse piklikajus.
Uitnärvi ja keele-neelunärvi motoorses tuumas nucleus ambiguus 'es lülitatakse erutus ümber eferentsele närviteele. Uitnärvi ja ülemise kõrinärvi kaudu juhitakse signaal ajukoorest ja piklikajust häälepilusse, välimistesse roietevahelistesse lihastesse, vahelihasesse ning teistesse hingamislihastesse.
Köha mehhanism on järgmine:
Köha võib esile kutsuda ka uitnärvi kõrvaharu (Aldermani närvi, Arnoldi närvi) stimuleerimine. Seda nimetatakse Arnoldi refleksiks.
Hingamisteede tõhusat tühjendamist võib takistada hingamislihaste nõrkus, trahheostoomia ja häälepaelte patoloogia (sealhulgas paralüüs ja anesteesia). Refleksi kahjustavad kõhulihaste ja hingamislihaste nõrkus. See võib olla tingitud lihaste nõrkust või paralüüsi põhjustavast haigusest, pikaajalisest liikumatusest või nende lihaste operatsioonist. Voodis lamamine takistab rindkere laienemist ja piirab köhimiseks valmistumisel sissehingatava õhu hulka, nii et köhimine jääb nõrgaks ja ebatõhusaks. Refleksi võib kahjustada ka refleksikaare aferentsesse harusse kuuluva ülemise kõrinärvi sisemise osa kahjustus. Seda närvi kahjustab tavaliselt võõrkeha, näiteks kanaluu neelamine, mille tagajärjel see jääb pidama pirnsopisesse või neelu või see eemaldatakse kirurgiliselt.
Tsentraalse toimega köhavastased vahendid, näiteks kodeiin, pidurdavad köharefleksi ajutüve lülituste tasandil.
Arne Otter
Arne Otter (23. oktoober 1973 – 20. november 2012 ) oli eesti poliitik ja peamiselt Tartus tegutsenud üliõpilasaktivist.
Hariduskäik
Otter lõpetas aastal 1991 Tartu Miina Härma Gümnaasiumi ning 1995. aastal Tartu Ülikooli ajaloo-osakonna. Ta kaitses 2000. aastal Tartu Ülikoolis inimgeograafias magistritöö ja sai loodusteaduse magistri kraadi (MSc). Lühemat aega kuulus Arne Otter Eesti Üliõpilaste Seltsi ja korporatsiooni Rotalia.
Hiljem oli ta Eesti Maaülikoolis doktorant.
Aktivism
Kooliõpilasena tegi Otter kaastööd noortelehele Säde.
1990. aastate teisel poolel töötas Otter Tartus Miina Härma Gümnaasiumis ajaloo ja kodanikuõpetuse õpetajana.
1995–1996 kuulus ta Eesti Üliõpilaskondade Liidu juhatusse koos Meelis Kitsingu ja Martti Kaldaga.
1999. aastal kogus Otter üle 300 allkirja protestiks Tartu linnas kavandatud üldplaneeringu vastu, mis nägi ette Otteri kodutänava, Ujula tänava asfalteerimise ja muutmise põhiteeks.
Tuntuks sai Arne Otter üliõpilaspoliitikuna, kui ta tudengite sõidusoodustuste eest võideldes korraldas bussifirma Sebe vastu protestiaktsioone, mille käigus muuhulgas kõigutati Sebele kuulunud busse. Meeleavaldusi organiseerides esitas ta ka valeandmeid, korraldades ühe neist 11. aprillil 2003 Tallinnas Balti jaama juures Sebe juhi Hugo Osula nime all. Samuti avaldas Otter lehtedes teateid sarnase nimega firma Sebe-Ekspressbuss majandusraskustest, firma juhatajaks oli registreeritud tema ise ning asukohaks Sebe konkurendile Taisto Bussidele kuulunud Pärnu bussijaam.
2003. aasta 12. oktoobril tungis Otter bussifirmade Sebe ja Mootorreisid suuromaniku Hugo Osula koduaeda plakatitega «Hugo, kuhu Mootor jäi?» ja «Liiga jõukalt elame!», aiast lahkudes lõhkus Otter värava automaatika ja ühe väravaposti, mille taastamiseks kulus Osulal kokku 4457 krooni ja 40 senti. 2004. aasta 17. detsembril palus prokurör Otteri vastu algatatud kriminaalasja lõpetada, sest süü ei olnud suur, avalik menetlushuvi puudus ning kahju sai hüvitatud, kui Otteri advokaat Aadu Luberg andis kohtu ees Osulale kulude katteks 4500 krooni.
Samuti süüdistati Arne Otterit häälte ostmises 2007. aasta veebruaris toimunud Riigikogu valimiste eel, mil ta olevat pakkunud raha Keskerakonna kandidaadi Alar Palloni poolt hääletamise eest. 2008. aastal mõistis Tartu maakohus ta õigeks tõendite puudumise tõttu , otsuse jättis jõusse ka Tartu ringkonnakohus.
Samuti oli Otter vastu Eesti astumisele Euroopa Liitu ning toetas Tartu rahu järgse piiri taastamist Eesti ja Venemaa vahel.
Sõidusoodustuste eestvõitlejana esitati ta 1998. aastal lasteparlamendis lastesõbralikema ühiskonnategelase kandidaadiks, valimised võitis siiski Raivo Järvi.
Enda väitel oli Otter sündides 400 000. tallinlane. Samuti oli ta enda kinnitust mööda Eesti Noorsooühenduste Kogu president, Eesti Euroopa-uuringute Keskuse president, Euroopa Parlamendi fraktsiooni Rahvusriikide Euroopa esimehe Jens Peter Bonde eranõunik ja Eesti Paremtsentristliku Noortefoorumi president.
Otter mängis kõrvalosa filmis "Nimed marmortahvlil" ja sarimõrvarit Veiko Õunpuu filmis "Püha Tõnu kiusamine".
Isiklikku
Otteril oli abikaasa Tatjanaga poeg ja tütar. Tema vanaisa oli ettevõtja Jaan Otter, kellele kuulusid sõjaeelsed krundid Tartu raekoja taga nüüdsel Pirogovi platsil aadressidel Lossi tänav 4, 6, 8 ja 10, kokku 1497 ruutmeetrit. Arne Otter vaidlustas kohtus linnavalitsuse otsuse kinnistut mitte tagastada.
Peata ratsanik
"Peata ratsanik. Kummaline lugu Texasest" (inglise keeles The Headless Horseman. A Strange Tale of Texas) on iiri-ameerika kirjaniku Thomas Mayne Reidi kirjutatud seiklusromaan, mis ilmus 1866. aastal.
Eesti keeles ilmus teos (siis veel kui "Pääta ratsanik") 1924. aastal Odamehe rahvaraamatu sarjas (autor ekslikult kirjas kui "Read") ning ka ajakirjas Odamees, uuesti 1959. aastal Eesti Riiklik Kirjastus sarjas "Seiklusjutte maalt ja merelt". Tõlkijateks olid vastavalt August Põllusaar ning Ester-Inge Heinaste.
1959. aasta tõlke kordustrükid ilmusid 1995. aastal kirjastuselt Birgitta ning 2005. aastal Eesti Ekspressi Kirjastuse kordussarjas "Seiklusjutte maalt ja merelt".
Romaan käsitleb eluolu Texases enne Ameerika kodusõda.
Gerich
Gerich on Ida-Preisimaalt Wischwillist pärit literaadi- ja aadlisuguvõsa.
Ajalugu
Suguvõsaliin algab Wischwilli pastori Theodor Siegfried Gerichiga (suri 1748). Tema poeg Theodor Siegfried Gerich (1744−1814) rändas XVIII sajandi 2. poolel Liivimaale. 1780. aastate lõpul asus elama Tartusse, kus oli linna magistraadi ametnik, kreisikohtu protokollija ja maakohtu arhivaar. Tema kaks pojapoega Louis Emil Friedrich Gerich (1833−1909) ja Carl Eduard Theodor Gerich (1837−1907) said 1851. aastal pärilikeks aukodanikeks. Vendadest noorem omandas 1860. aasta 15. juunil (vkj) Vene aadlidiplomi ja võeti 1890. aasta 11. juulil Liivimaa kubermangu aadlisuguvõsaraamatusse. Temast sai suguvõsa Soome liini rajaja, tema järeltulijad elavad seal tänini.
GoPro
pisi|GoPro GoPro on Ameerika Ühendriikide ettevõte GoPro Inc. (varem Woodman Labs, Inc.) kaubamärk. Firma arendab ja toodab peeneralduslikku ehk HD-kvaliteeti võimaldavaid personaalkaameraid, mida tihti kasutatakse ekstreemolukordade jäädvustamiseks. Kaamerad on kerged, vastupidavad ja mõõtmetelt väikesed, neid saab kinnitada nii inimese keha kui ka muude objektide külge. Läbi lainurkobjektiivi saab pilti jäädvustada nii üksikkaadritena fotodele kui ka HD-videole. Teatud kaugjuhtimisseadmete abil saab kaamerat reguleerida ka kaugelt.
Ajalugu
GoPro firma asutas Nick Woodman 2002. aastal. Ta käis surfireisil Austraalias, kus lootis jäädvustada kvaliteetseid fotosid enda ja sõprade surfamisest, aga jäi pildistamisel jänni, sest amatöörfotograafidel oli keeruline vastavat erivarustust kätte saada. Pärast reisi otsustas ta, et on vaja välja töötada kaamera, mis toodaks kvaliteetset pilti ka ekstreemolukordades. Enne GoPro'd oli efektseid kaadreid võimalik saada vaid professionaalsetel surfaritel, kellel olid kallid fotograafid ja kallis varustus. Sellest inspireerituna sai bränd nimeks "GoPro" – "Hakka professionaaliks!" (inglise keeles).
Woodman kogus firma loomise algkapitali, müües helmestest ja merikarpidest vöösid. Kaks aastat hiljem (2004. aasta septembris) tuli ta välja esimese GoPro kaameraga, mis pildistas 35 mm filmile. Esimese aastaga müüs GoPro 150 000 dollari eest kaameraid. Pärast esimese digitaalse kaamera turuletoomist teenis firma aastaga juba 800 000 dollarit kasumit.
HERO kaamerad
GoPro peamiseks müügiartikliks on väikesemõõtmelised ekstreemkaamerad.
Kinnitusseadmed
pisi|GoPro lisaseadmete komplekt Esimeste GoPro seadmetega tuli kaasa vaid randmekinnituspael. Pärast kaamera katsetamist ralliautos otsustati aga, et GoPro'd peab saama kinnitada kõikjale, ning nüüdseks on töö selle eesmärgi nimel andnud hulganisti erinevaid kinnitusseadmeid.
GoPro kaameraid müüakse komplektidena lisavarustusega.
Täiendusseadmed
Lisaks kinnitusseadmetele saab GoPro kaameratele lisada funktsionaalsust erinevate täiendusseadmetega. Kaamerale on võimalik lisada tagumine ekraanipaneel, lisaaku, eri värvi korpusi, erinevaid filtreid ja läätsesid, mis muudaksid kaamera objektiivi optilisi omadusi.
3D-süsteem
GoPro kaameratega on võimalik filmida ka 3D-videot. Selleks on vaja kahte GoPro kaamerat ja vastavat lisaseadet, kuhu kinnitada kaamerad.
Tarkvara
Et foto- ja filmihuvilistel oleks hõlpsam sellist tippvarustust kasutada, on GoPro toonud välja ka oma tarkvara: GoPro Studio ja Quik arvutile ning GoPro App, Passenger ja Quik mobiilseadmetele.
GoPro App
GoPro App on tasuta mobiilirakendus, mis võimaldab kaamerat juhtida kaugjuhtimisega – mobiiltelefoni kaudu. Selle rakendusega saab telefoni kaudu paika seada nii pildistatava/filmitava kaadri kui ka valida pildistamiseks sobivad seaded ning vajadusel reguleerida kaamerat ka filmimise ajal. Ka pole vaja salvestatud mälukaarti ülevaatamiseks arvutisse transportida – seda kõike saab teha mobiilirakenduse kaudu.
Sümmeetriline ruum
Sümmeetriline ruum (inglise keeles symmetric space) on pseudo-Riemanni muutkond, mille sümmeetriarühm sisaldab sümmeetria inversiooni iga punkti kohta. Seda saab täpsustada Riemanni geomeetria või Lie teooria raames. Riemanni lähenemine on rohkem geomeetrilisem ja mängib olulist osa holonoomia teoorias. Seevastu Lie teoreetiline määratlus on rohkem algebralise sisuga.
GoPro
GoPro Studio
GoPro Studio on tasuta videomontaažitarkvara, mille abil saab salvestatud meediafailid hõlpsalt GoPro kaamerast arvutisse transportida ning seejärel failidest kuitahes keeruka video kokku monteerida. GoPro Studio toetab ka 3D-video monteerimist.
GoPro HERO 35 mm
Esimene GoPro kaamera oli algselt mõeldud surfilaual kasutamiseks. 35 mm filmiga töötava GoPro kaamera mudel 001 avalikustati 2004. aastal ASR Tradeshow' messil. Kaamera kaalus 200 g ja selle mõõtmed olid 64 mm × 76 mm (2,5" × 3"). Kaameraga oli kaasas ka läbipaistvast plastist põrutus- ja veekindel korpus (filmida saab vees kuni 5 m sügavusel) ja randmekinnitus. Kaamera ei olnud alaliselt fikseeritud ning kinnitusnurka sai käigu pealt timmida. Kaamera kasutas Kodaki 35 mm ISO 400/24 filmi.
Sümmeetriline ruum
Sümmeetrilisi ruume saab defineerida ka teisiti: sümmeetriline ruum on Riemanni muutkond, mille isomeetria rühm sisaldab keskseid sümmeetriaid, mille keskpunkt asub mis tahes punktis.
Riemanni sümmeetrilised ruumid kerkivad mitmesugustes erinevates olukordades nii matemaatikas kui ka füüsikas. Esimene, kes klassifitseeris neid, oli Élie Cartan (1926. aastal). Marcel Berger avastas nende keskse rolli holonoomia teoorias.
GoPro
Digital HERO 3
Teise põlvkonna GoPro kaamera (avaldatud 2007. aastal) oli esimese põlvkonnaga võrreldes suur edasiminek – 35 mm film asendati digitaalse pildisensoriga. Kaameral oli 3-megapiksline sensor, mis oli võimeline jäädvustama kuni 513 × 384 -pikslist videot ja 2048 × 1536 -pikslist JPEG-pilti. Kaameral oli ava f/2.8, kasutada sai SD-mälukaarti, väljundina toetas see analoogvideot (RCA). Sisemälu oli GoPro Digital HERO 3-l 32 MB, kuid lisada sai kuni 2 GB mälukaardi. Kaamera mõõtmed olid 66 mm × 33 mm × 43 mm (2,6" × 1,3" × 1,7") ning mass 128 g. Töötamiseks vajas Digital HERO 3 kahte AAA-patareid. Veekindlust oli suurendatud sedavõrd, et filmida sai vees kuni 30 m sügavusel; lisaks kaamerale tuli kaasa ka randmekinnitus.
Digital HERO 5
Digital HERO5-l (avaldatud 2008) oli oma eelkäijast erinevalt 5-megapiksline pildisensor, mis lubas teha kuni 2592 × 1944 -piksliseid fotosid, video maksimaalne pikslimõõt ei muutunud. Uue põlvkonna kaamerale oli lisatud ka helisalvestusvõimalus. Digital HERO 5 mõõtmed olid 59 mm × 33 mm × 46 mm (2,3" × 1,3" × 1,8") ja mass 139 g.
Sümmeetriline ruum
Sümmeetrilise ruumi mõistega opereeritakse diferentsiaalgeomeetrias, esindajate teoorias ja harmoonilises analüüsis.
GoPro
HD HERO 960
HD HERO 960 oli esimene GoPro kaamera, mis toetas HD-videot. Kuigi kasutuses oli endiselt 5-megapiksline pildisensor, oli kaameraga võimalik videot jäädvustada nii 720p (1280 × 720 pikslit) kui ka 960p (1280 × 960 pikslit) resolutsioonis. HD HERO 960 sisaldas laetavat 1100 mAh liitiumioonakut. Lisaks toetas kaamera HDMI- ja USB 2.0 väljundit (viimast kasutati ka aku laadimiseks). HD HERO 960 mõõtmed olid 61 mm × 30 mm × 41 mm (2,4" × 1,2" × 1,6") ja mass 94 g.
Sümmeetriline ruum
Näiteid
Riemanni sümmeetriliste ruumide põhinäideteks on eukleidiline ruum, sfäärid, projektiivsed ruumid ja hüperboolsed ruumid, millest igaühel on oma standardne Riemanni meetrika.
GoPro
HD HERO
pisi|GoPro Hero HD kinnitusega HD HERO (avaldatud 2010) oli esimene GoPro kaamera, mis suutis jäädvustada videot FullHD kvaliteedis (1920 × 1080 pikslit). Erinevalt eelmistest versioonidest ühildus HD HERO mitmete erinevate kinnitusvahenditega. Kaamerat oli võimalik osta ilma lisakinnitusteta (HD HERO Nakedi versioon) kui ka erinevatele spordialadele sobiva lisavarustusega komplektis: HD Helmet HERO, HD Motorsports HERO, HD Surf HERO.
Sümmeetriline ruum
Näiteid
Mitte-Riemanni sümmeetrilise ruumi näide on anti-de Sitteri ruum.
GoPro
HERO3
2012. aasta lõpus tuli GoPro välja HERO3 seeria kaameratega. Kaameraid müüdi kolmes variandis: must (Black Edition), hõbedane (Silver Edition) ja valge (White Edition) Kõik kolm versiooni olid eelmistest 30% väiksemad ja 25% kergemad ning kõigil oli sisseehitatud WiFi funktsionaalsus. Kuna uued kaamerad olid väiksemate mõõtmetega, siis mitmed varasemate GoPro kaameratega ühilduvad lisaseadmed ja kinnitusvahendid ei sobinud HERO3 seeria kaameratele. Seetõttu tootis GoPro spetsiaalselt uute kaamerate jaoks uued lisaseadmed. Uued lisaseadmed ei ole enamasti vanemate generatsioonidega tagasiühilduvad, kuid suurosa lisaseadmetest, mis mõõtmete muutustest hoolimata ikka ka HERO3 seeriale sobisid, ühilduvad kõigi HERO seeria kaameratega.
HERO3 mustal versioonil on 12 megapiksline kaamera, mis võimaldab jäädvustada 4K videot kaadrisagedusega 15fps ja 2,7K videot kaadrisagedusega 30fps. Samuti on mustal versioonil tarkvaraliselt piiratud madalatel resolutsioonidel madala kaadrisageduse kasutamine, sest GoPro eeldab et nii kõrgetasemelist kaamerat ei kasutata selliste kaadrisageduste ja resolutsioonidega. Küll aga on HERO3 mustal versioonil kõrgkvaliteediliste videote ja kõrgkaadrisageduste kasutamise tõttu lühem aku vastupidavuse aeg. HERO3 hõbedane versioon kasutab sama 11-megapikslilist, mida kasutas ka HERO2, valge versioon kasutab sama 5-megapikslilist pildisensorit, mis oli ka GoPro HD HERO-s.
2013. aastal pälvis HERO3 kaamera tehnoloogia- ja inseneeriavaldkonna Emmy (Technology & Engineering Emmy Award) panuse eest televisioonis.
pisi|Gopro Hero 3
HERO3+
2013. aasta Oktoobris avalikustati HERO3+. Kaamera asendas eelmise HERO3 generatsiooni ning oli saadaval mustas (Black Edition) ja hõbedases (Silver Edition) versioonis. Madala taseme seadme rolli jäi täitma HERO3 valge versioon.
HERO3+ kaamerate kestade mõõtmed olid HERO3 kestade mõõtmetest 20% kergemad ja 15% väiksemad. Uutel kaameratel on paranenud hämaras toimimise võime, suurem pildi teravus ja parem heli salvestamise võime koos parandatud tuule heli vähendusega. HERO3+ kaamerate aku vastupidavus aeg on 30% suurem kui HERO3 kaameratel, kuid musta versiooni aku vastupidavus on oluliselt lühem hõbedase versiooni aku vastupidavusest.
Must versioon toetab 12-megapikslilise sensoriga 4K videot 15fps kaadrisagedusel ja 2,7K videot 30fps kaadrisagedusel. Hõbedane versioon lubab oma 10-megapikslilise sensoriga jäädvustada maksimaalselt 1080p videot 60fps kaadrisagedusel
HERO4
pisi|GoPro Hero 4 Silver Edition
Mustal versioonil on endiselt 12-megapiksliline sensor, kuid uus protsessor on eelmisest 2 korda kiirem ning seetõttu on HERO4 võimeline jäädvustama korraliku kaadrisagedusega 4K videot. Hõbedane versioon baseerub HERO3+ mustal versioonil ning esimese GoPro kaamerana on HERO4 hõbedasel versioonil puutetundlik ekraan. Mõlemal kaameral on nii WiFi kui ka Bluetooth. Mõlemal kaameral on ka eelmisest versioonist veelgi parem hämaras jäädvustamise võimekus ning suurema dünaamilise raadiusega mikrofon.
GoPro Hero5 Black
pisi|GoPro Hero5 Black
Brasiilia lennujaamade ja lennuväljade loend
Siin loetletakse Brasiilias asuvaid lennujaamu ja lennuväljasid.
Totaalne demokraatia
Totaalne demokraatia märgib olukorda, milles võrdsuse ideaalist lähtudes on valimisõigus laiendatud kogu elanikkonnale. Siiski jäetakse ka antud demokraatia mudelis mõned elanikkonna grupid, kas oma nooruse või vaimupuude tõttu ilma valimisõiguseta.
Ajalugu
pisi|Inimesed, kes kasutasid domokraatliku ühiskonnakorraldust oma huvides ja pöörasid selle pea peale. Ajalooliselt on kogukondlikku olemist või riiki kui institutsiooni mõjutavate otsuste langetamisel osalenud vaid need inimesed, kellele on pandud või kes on endale võtnud vastutuse kogukonna või hõimu eest (hõimujuhid, sõjapealikud). Keskaja Euroopa linnade volikogudes osales otsuste langetamisel lisaks lääniisandatele ja kõrgematele vaimulikele ka käsitööliste tsunftid ja kaupmeste gildid esindajate, kuna nemad olid ka põhilised linna varustajad ja kulude kandjad. Tööstusrevolutsiooni käigus tekkis uus ja väga suur (valdavalt meestest koosnev) palgatööliste seisus, kellele langes ka suurim maksukoormus. Ja kuna inglise traditsioonide järgi (vt Magna Carta) oli nendel, kes kandsid maksukoormust õigus osaleda seadusloome protsessis, siis võitlesid ka nemad enesele välja õiguse osaleda demokraatlikus valimisprotsessis. Naised saavutasid valimisõigus alles suurte sõdade (I ja II maailmasõda) järel, kui ka nendest said palgatöölised.
Probleemi põhjus
Totaalseks muutub demokraatia siis, kui valimisõigus laieneb kõigile isikutele kellel on antud riigi kodakondsus või kes elavad määratud territooriumil. Totaalne demokraatia muutub probleemiks  kui suurem osa valijatest ei saa aru põhjuse-tagajärje seosest ning usub, et on võimalik alandada maksukohustusi ja suurendada samal ajal väljamakseid (pensionäridele, lastega peredele, töötutele jne) riigieelarvest.
Totaalses demokraatias peavad võimuahned poliitikud, kes tahavad iga hinna eest võita, hakkama lubama valijatele seda, mida nad soovivad. Kui suurem osa valijatest lähtub valimisotsuse tegemisel vaid isiklikust kasust ja püüab seeläbi lahendada vaid enda toimetuleku probleemi olevikus, huvitumata tuleviku arengutest, mida selline käitumine enesega kaasa toob, siis paneb see aluse populismi sünnile. Praktikas tähendab see kasuahnusest pimestatud ühiskonda, milles keegi ei vastuta enam millegi eest.
Devid Graeber väitis oma raamatus "Fragments of an Anarchist Anthropology" järgmist:
Tegelikult pole see aga kunagi nii, sest võrdsustamist (egalitaarsust) taotlevad ühiskonnad ei pea õigeks vastutust ja süsteemset sundi rakendatava organisatsiooni loomist. Ja riikides, kus selline organisatsioon on olemas, ei üritata kunagi rahva ühist tahet tuvastada, rääkimata selle realiseerimisest.
Totaalse demokraatia puhul kaob ka „targa parve“ fenomen, kuna liiga suur hulk valijatest lähtub otsuse langetamisel mitte tulevikunägemusest, vaid isiklikust kasust.
Tagajärg
Kui totaalne demokraatia kombineerub esindusdemokraatiaga, s.t valija saab oma õigust kasutada vaid üks kord pikema perioodi jooksul (valitseja surmani või 3–7 aastased perioodid), siis lihtsustab see omakasust ajendatud, võimuahne poliitiku võimuletulekut, sest rumalad valijad unustavad neile eelmistel valimistel lubatu. Kui poliitikutel õnnestub alistada enda kontrollile veel meedia ja kohtuvõim, siis on tee võimu kehtestamiseks rumala masside üle avatud. Kui sellest ei piisa, siis leiab valitsemisvõimu kandja vaenlase (USA, Venemaa, islam jne), kelle vastu võitlemiseks tuleb rahvas koondada ühtseks rusikaks. Vajadus valmistuda võitluseks riiki ohustava vaenlasega õigustab nii teisitimõtlejate kui ka siseriiklikku julgeolekut ohustavate vähemuste elimineerimist.
Totaalse demokraatia keskkonnas omandab tihti võimu agressiivne, kuid hästi organiseerunud vähemus, mis kasutab ära multikultuurses keskkonnas tekkivaid konflikte. Viimaste põhjusteks on reeglina keelelised või religioossed erisused, mis lõppkokkuvõttes taanduvad erinevatele arusaamadele sellest mis on õige ja mis on vale.
Acarosporales
Acarosporales on kottseente selts.
Abaja tänav
Abaja tänav on tänav mitmes Eesti asulas:
Belgia lennujaamade ja lennuväljade loend
Siin loetletakse Belgias asuvaid lennujaamu ja lennuväljasid.
Porkuni lade
pisi|Porkuni lade Porkuni lähistel Porkuni lade on ülemordoviitsiumi ladestiku kronostratigraafiline üksus (lade). Porkuni lademe all lamab Pirgu lade ja temal lasub Juuru lade. Koos Pirgu lademega kuuluvad nad Harju ladestiku Atla alamladestikku. Üleilmses standardis vastab sellele Hirnanti lade. Lademe moodustumise ajal leidis aset Hirnantia jäätumine.
Inhambane provints
Inhambane provints on 1. järgu haldusüksus Mosambiigis.
Porkuni lade
Ladet hakkas esimesena eristama Friedrich Schmidt aastal 1881. Lademe stratotüüp asub Porkuni paemurrus, lademe laiendatud stratotüüp on pärit Kamariku puuraugust. Algselt peeti Porkuni ladet siluri lademeks.
Inhambane provints
Provintsi pindala on 68 615 km² ja elanike arv 1 412 349 (2006). Provintsi halduskeskus on Inhambane ja suurim linn Maxixe. Inhambane provintsist läänes asub Gaza provints, loodes Manica provints, kirdes Sofala provints ning idas ja lõunas India ookean.
Tulbikantsel
Tulbikantsel (saksa keeles Tulpenkanzel) on umbes 1505. aastal porfüürsest tufist raiutud ja välimuselt tulbiõit meenutav kantsel, mis asub Freibergi toomkirikus ja mida peetakse saksa kiviraiduri H. W. peateoseks.
Inhambane provints
Inhambane provints jaguneb kaheteistkümneks ringkonnaks:
Sergei Rublevski
pisi| Sergei Rublevski (2012) pisi|Võitjaks tulnud Venemaa naiskond [[naiste maleolümpia|maleolümpial İstanbulis. Istuvad Tatjana Kossintseva (1. laud), Valentina Gunina, Aleksandra Kostenjuk ja Natalja Pogonina. Mängijate selja taga seisab kapten-treener Sergei Rublevski (2012)]]
Tulbikantsel
Kirjeldus
Kantsel ei toetu seinale ega sambale, see seisab vabalt võimsal tüvesel, mis aga on õhuliselt ümbritsetud fantaasiataimestiku lehtede ja võrsetega ja väikeste inglitega lehestiku vahel, nii et kantsel meenutab mitme pungisega karikat. Viinamarjakobaratest rõngale toetub paljukroonlehelise ülal kergelt väljapoole pööratud lilleõie kujuline kantslikorv, mille välimisse kihti on ažuursete lehtede vahele paigutatud nelja kiriku doktori kõrgreljeefsed rinnaportreed – Milano piiskop Ambrosius, kardinalina kujutatud Hieronymus, Augustinus ja paavst Gregorius Suur. Kantslisse viivad põimuvast oksastikust alusele toetuvad astmed.
Kantsli kohal ripub puust nikerdatud kõlaräästas, mille alumisel pinnal kulgeb kiri "Ite in orbem predicare evangelium omni creature" (Markuse 16:15 "Minge kõike maailma, kuulutage evangeeliumi kogu loodule!"). Selle kohal ümbritsevad kõlaräästast tiivulised nelja evangelisti sümbolid, neist kõrgemal on müstilisest õiest välja kasvavat neitsi Maarjat ja Jeesuslast kujutav skulptuur kuldses kiirtepärjas.
Kantsli jalal istub üks roosikrantsi hoidev kuulaja, võib-olla on nii kujutatud annetajat. Trepi all ühes oksaharus istuv lühikeses töömeheriietuses mees võib olla kunstnik ise.
Kantslit kasutatakse piduliku kantslina suurematel kirikupühadel.
Jarmo
Jarmo on mehenimi.
Eestis oli 2022. aasta 1. jaanuari seisuga eesnimi Jarmo 409 mehel. Jarmo oli populaarsuselt 310. mehenimi. Jarmo oli keskmiselt 29 aasta vanune (mediaanvanus oli 31). Kõige populaarsem oli eesnimi Jarmo vanuserühmas 30–34, kus neid oli 10 000 elaniku kohta 9,18.
Konstantin
Konstantin on mehenimi.
Geoturundus
Geoturundus (ka turundusgeograafia, GEO või geomarketing) on geograafiliste teadmiste ja meetodite rakendamine turunduses. Geoturunduslikus uuringus kasutatakse geograafilisi parameetreid ja meetodeid andmekogumiseks, analüüsiks ja presenteerimiseks. Geoturunduslik lähenemine on oluline ettevõtete logistika planeerimises, ruumiplaneerimises, lokaliseerimises ja teistes valdkondades, kus asukoht on oluline tegur.
Geoturunduses on kesksed digikaart ja andmed. Oluline on andmete ja digikaardi korrektne ühildumine ja tõlgendamine.
Turunduses on geoturundus eraldi distsipliin turuanalüüsis, mis kasutab geograafilist informatsiooni turuplaanide koostamisks ja turundustegevuse planeerimiseks. Seda saab kasutada igas turundussegmendis: toode, hind, reklaam, asukoht. GPS-navigatsiooni ja mobiilse lokaliseerumise abil saab täpselt ja reaalajas ära määrata klientide asukoha ja liikumise. Sihtrühmad ja eri turusegmendid korreleeruvad tihti asukohaga, mis muudab geoturunduse oluliseks turu segmenteerimisel. Geoturundust kasutatakse edukalt finantssektoris, kus tarbijate käitumisel ja liikumisel põhinevaid digikaarte kasutatakse sularahaautomaatide asukohtade määramiseks.
Geoturundus mängib tänapäeval suurt rolli jaekaubanduse ja hulgimüügi arendamises. Müügipunktide ja kaubaveo logistika valimine on tänu geoturundusele automatiseeritud ja põhineb teaduslikul informatsioonil, mis säästab nii aega kui ka raha. Geoturundus kasutab kogutud fakte, täpseid kaarte, andmekihte ja usaldusväärset tarbijaprofiili, et välja arvutada kõige paremad müügikohad ja ökonoomsemad kaubateed.
Geoturunduse tarkvara
Geoinfosüsteemide (GIS) programme kasutatakse, et kuvada asukohaga seotud andmed digikaardil vastavas regioonis.
Tarkvara abil saab: